
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1999 

31 Δεκεμβρίου 2003 


ΑΠΟΦΑΣΕΙ Σ 

Αριθ. 270568 

Έγκριση Κανονισμού Ασφάλισης Ζωικού Κεφαλαίου του Ορ¬ 
γανισμού Ελληνικών Γεωργικών Ασφαλίσεων (ΕΛ.Γ.Α.) - 
Ν.Π.Ι.Δ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚΑ' 137), όπως αυτό προστέθηκε 
με το άρθρο 27 του Ν. 2081 /92 (ΦΕΚ ΑΊ 54) και τροποποι¬ 
ήθηκε με το άρθρο 1 παρ. 2ατου Ν. 2469/97 (ΦΕΚΑ'38). 

β) του Ν. 1790/88 «Οργάνωση και Λειτουργία Οργανι¬ 
σμού Ελληνικών Γεωργικών Ασφαλίσεων και άλλες διατά¬ 
ξεις», όπως ισχύει σήμερα και ειδικότερα του άρθρου 12 
παρ. γ αυτού (ΦΕΚΑ' 134). 

γ) του Ν. 2945/2001 περί «Προστασίας της Αγροτικής 
Δραστηριότητας "ΗΣΙΟΔΟΣ”» (ΦΕΚΑ'223). 

2. Την με αριθ. 189/13.8.2003 απόφαση του Διοικητικού 
Συμβουλίου του ΕΛ.Γ.Α. και το 981/25.11.2003 έγγραφο 
του ΕΛ.Γ.Α. 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Νομικού Προσώπου «ΟΡΓΑΝΙΣΜΟΣ ΕΛΛΗΝΙΚΩΝ ΓΕ¬ 
ΩΡΓΙΚΩΝ ΑΣΦΑΛΙΣΕΩΝ», το ύψος της οποίας δεν μπορεί 
να προϋπολογισθεί, αποφασίζουμε: 

Εγκρίνουμε τον Κανονισμό Ασφάλισης Ζωικού Κεφα¬ 
λαίου του Οργανισμού Ελληνικών Γεωργικών Ασφαλίσε¬ 
ων (ΕΛ.Γ.Α.) - Ν.Π.Ι.Δ., ο οποίος έχει ως ακολούθως: 

ΚΑΝΟΝΙΣΜΟΣ ΑΣΦΑΛΙΣΗΣ 
ΑΠΟ ΤΟΝ ΕΛ.Γ.Α. ΤΟΥ ΖΩΙΚΟΥ ΚΕΦΑΛΑΙΟΥ 

ΚΕΦΑΛΑΙΟ Α' 

Αντικείμενο Κανονισμού 

Άρθρο 1 

Σύμφωνα με το Νόμο 1790/88 και όπως αυτός τροπο¬ 
ποιήθηκε με τους Νόμους 2040/92 και 2945/01, αντικείμε¬ 
νο του Κανονισμού είναι οι όροι, οι προϋποθέσεις και οι 
περιορισμοί με τους οποίους πραγματοποιείται η ασφάλι¬ 
ση του ζωικού κεφαλαίου, οι υποχρεώσεις των ασφαλι¬ 
σμένων και οι συνέπειες από τη μη εκπλήρωσή τους, η 
απόλυτη απαλλαγή και το ανώτερο ποσοστό μέχρι το 


οποίο θα ανέρχεται η κάλυψη της ζημιάς, η διαδικασία 
αναγγελίας, εξακρίβωσης και εκτίμησης της ζημιάς και 
επίλυσης τυχόν αμφισβητήσεων, τα αρμόδια όργανα, ο 
τρόπος και η διαδικασία αμοιβής των οργάνων αυτών, ο 
υπολογισμός και η διαδικασία εκκαθάρισης και καταβο¬ 
λής της αποζημίωσης και η έκπτωση από την παροχή, κα¬ 
θώς και κάθε σχετικό θέμα που αφορά στην εφαρμογή και 
άσκηση της ασφάλισης. 

ΚΕΦΑΛΑΙΟ Β' 

Ασφαλιζόμενοι κίνδυνοι - Εννοιολογικοί προσδιορισμοί - 
Είδος ζημιών που καλύπτονται ασφαλιστικά - Εξαιρέσεις - 
Ειδικοί περιορισμοί κάλυψης - Ποσοστά ζημιάς που δεν 
καλύπτονται - Ποσοστό κάλυψης - Ειδικές διατάξεις κάλυ¬ 
ψης ζημιών - Αντασφάλιση. 

Άρθρο 2 

Ασφαλιζόμενοι κίνδυνοι (ζημιογόνα αίτια) 

Η ασφάλιση περιλαμβάνει τις ζημιές, που προκαλούνται 
στο ζωικό κεφάλαιο από τα φυσικά αίτια: Χαλάζι, Υπερβο¬ 
λικό ψύχος, Χιόνι, Ανεμοθύελλα, Πλημμύρα, Καύσωνας, 
Κεραυνός, Ζημιά από άγρια ζώα, και από τις ασθένειες- 
παθήσεις: άνθρακας, Πνευματάνθρακας, Ιογενής διάρ¬ 
ροια (νόσος των βλεννογόνων), Κακοήθης καταρροϊκός 
πυρετός των βοοειδών (γαγγραινώδης κόρυζα), Γαγγραι- 
νώδης μαστίτιδα των αιγών και των προβάτων, παθολογι¬ 
κές καταστάσεις κατά τον τοκετό, λοιμώδης αγαλαξία 
των αιγών και των προβάτων. 

Άρθρο 3 

Εννοιολογικοί προσδιορισμοί 

Για την εφαρμογή του παρόντος Κανονισμού ισχύουν οι 
παρακάτω εννοιολογικοί προσδιορισμοί: 

1. «Ασφαλισμένοι» είναι τα φυσικά ή νομικά πρόσωπα 
που έχουν την κυριότητα ή την εκμετάλλευση κτηνοτρο- 
φικών εκμεταλλεύσεων. 

2. «Κτηνοτροφικές εκμεταλλεύσεις»: όπου χρησιμοποι¬ 
είται ο όρος αυτός νοούνται γενικά όλες οι αμιγείς ή μι¬ 
κτές κτηνοτροφικές (βοοειδή, μόνοπλα, αίγες, πρόβατα 
και χοιρινά), πτηνοτροφικές (συμπεριλαμβανομένων και 
των στρουθοκαμήλων), μελισσοκομικές (μελισσοσμήνη) 
και κονικλοτροφικές εκμεταλλεύσεις, εκμεταλλεύσεις 
θηραματικών ειδών, όπως αυτά αναφέρονται στην παρ. 
10 του άρθρου 3. 

3. «Ζωικό Κεφάλαιο» είναι το σύνολο των ζώων της εκ¬ 
μετάλλευσης που αναφέρονται στην παράγραφο 2 του 

παρόντος άρθρου, τα οποία συνιστούν αμιγή ή μικτή κτη- 
νοτροφική εκμετάλλευση. 

4. «Κατηγορία ζώου ή ζώων» είναι η διάκριση των ειδών 
των ζώων μιας κτηνοτροφικής εκμετάλλευσης με βάση τη 
γενετική βελτίωση (σωματικό μέγεθος, σωματικό βάρος), 
ή την παραγωγική κατεύθυνση. 

Κάθε κατηγορία ζώου ή ζώων μπορεί να υποδιαιρείται 
σε υποκατηγορίες με βάση την ηλικία, το βάρος, το φύλ¬ 
λο, την παραγωγική κατεύθυνση κ.λπ. των ασφαλιζόμε- 
νων ζώων. 

5. «Αυτοτελής εκτροφή» θεωρείται (ορίζεται) το σύνολο 
των ζώων μιας κτηνοτροφικής εκμετάλλευσης, του αυτού 
είδους, της αυτής κατηγορίας, της αυτής υποκατηγορίας 
και τα οποία εκτρέφονται, είτε στην ίδια γηπεδική εγκα¬ 
τάσταση, είτε ελεύθερα υπό την επιτήρηση - επίβλεψη 
υπεύθυνου προσώπου. 

6. «Ασφαλιζόμενοι κίνδυνοι» είναι οι φυσικοί κίνδυνοι 
(φυσικά αίτια) και οι ασθένειες - παθήσεις που αναφέρο- 
νται στο άρθρο 2 του παρόντος Κανονισμού. 

7. «Ζημιά ζωικού κεφαλαίου» θεωρείται ο θάνατος των 
ζώων, η ανικανότητα για εργασία των ζώων εργασίας και 
η - μετά από σύσταση των εξουσιοδοτημένων οργάνων ή 
οργάνων του ΕΛΓΑ - σφαγή ή θανάτωση, τα οποία οφεί¬ 
λονται ή προκαλούνται από τους ασφαλιζόμενους κινδύ¬ 
νους του άρθρου 2 του παρόντος Κανονισμού. 

8. «Αποζημίωση» είναι το χρηματικό ποσό που καταβάλ¬ 
λεται στους ασφαλισμένους για τη ζημιά που υπέστη το 
ζωικό τους κεφάλαιο, από τους ασφαλιζόμενους κινδύ¬ 
νους του άρθρου 2 του παρόντος Κανονισμού. 

9. «Ασφαλιστική μονάδα» (Α.Μ.) είναι το ισοδύναμο των 
ασφαλιζόμενων ζώων μιας κτηνοτροφικής εκμετάλλευ¬ 
σης που αντιστοιχεί σε μία αγελάδα ηλικίας ίσης ή μεγα¬ 
λύτερης των δύο ετών. 

Η αντιστοιχία αυτή ειδικότερα καθορίζεται ως εξής: 
α) Βοοειδή ηλικίας μέχρι 6 μηνών, 0,40 Α.Μ. έκαστον 
β) Βοοειδή ηλικίας 6 μηνών ως 1 έτος, 0,50 Α. Μ. έκαστον 
γ) Βοοειδή ηλικίας από 1 έτος μέχρι δύο ετών, 0,6 Α.Μ. 
έκαστον 

δ) Βοοειδή ηλικίας 2 ετών και άνω, 1 Α.Μ. έκαστον 
ε) Μ όνοπλα ηλικίας μέχρι ενός έτους, 0,40 Α.Μ. έκαστον 
στ) Μόνοπλα ηλικίας ενός έτους και μέχρι δύο ετών, 
0,60 Α.Μ. έκαστον 

ζ) Μόνοπλα ηλικίας δύο ετών και άνω, 1,00 Α.Μ. έκαστον 
η) Αμνοί και ερίφια ηλικίας μέχρι ενός έτους, 0,06 Α.Μ. 
έκαστον 

θ) Αίγες και πρόβατα ηλικίας άνω του έτους, 0,15 Α.Μ. 
έκαστον 

ι) Χοιρίδια μέχρι Ζ.Β. 20 ΚΟΒ, 0,03 Α.Μ. έκαστον 
ια) Χοιρίδια από 20 ΚΟΒ μέχρι 50 ΚΟΒ, 0,15 Α.Μ. έκα¬ 
στον 

ιβ) Χοίροι Ζ.Β. 50 και άνω ΚΟΒ, 0,25 Α.Μ. έκαστον 
ιγ) Χοιρομητέρα και κάπρος, 0,40 Α.Μ. έκαστον 
ιδ) Όρνιθες αναπαραγωγής και αυγοπαραγωγής, φρα¬ 
γκόκοτες, 0,013 Α.Μ. έκαστον 
ιε) Κοτόπουλα για πάχυνση και εκτρεφόμενα θηραματι- 
κά πτηνά, 0,009 Α.Μ. έκαστον 
ιστ) Μεγάλα ορνιθοειδή (γαλοπούλες, πάπιες, χήνες), 
0,015 Α.Μ. έκαστον 

ιζ) Κουνέλια-Λαγοί, 0,015 Α.Μ. έκαστον 
ιη) Στρουθοκάμηλος ηλικίας μέχρι τεσσάρων μηνών 
(αλλαγή φτερώματος), 0,20 Α.Μ. έκαστον 
ιθ) Στρουθοκάμηλος ηλικίας από 4 μήνες μέχρι 12 μή¬ 
νες, 0,40 Α. Μ.έκαστον 


ιζ) Στρουθοκάμηλος από 12 μήνες και άνω, 1 Α.Μ.έκα¬ 
στον 

10. «Άγρια ζώα» θεωρούνται τα προστατευόμενα είδη 
Λύκος και Αρκούδα που προκαλούν ζημιές στο ζωικό κε¬ 
φάλαιο στις γεωγραφικές περιοχές εξάπλωσης τους, κα¬ 
θώς και ζημιές από «άγρια» αδέσποτα σκυλιά. 

11. «Χαλάζι» ως κίνδυνος που καλύπτεται από τον πα¬ 
ρόντα Κανονισμό θεωρείται η πτώση ατμοσφαιρικών κα¬ 
τακρημνισμάτων σε μορφή σφαιριδίων (συνήθως) ή ακα¬ 
νόνιστου σχήματος τεμαχίων σκληρού διαφανούς πάγου, 
το μέγεθος των οποίων προκαλεί ζημιά στο ζωικό κεφά¬ 
λαιο. 

12. «Χιόνι» - «Υπερβολικό ψύχος» ως κίνδυνοι που καλύ¬ 
πτονται από τον παρόντα Κανονισμό θεωρείται η χιονό¬ 
πτωση η οποία λόγω ύψους, διάρκειας και υπερβολικής 
πτώσεως της θερμοκρασίας του εξωτερικού περιβάλλο¬ 
ντος ασυνήθιστης για την περιοχή και την περίοδο, με συ¬ 
νέπεια τη ζημιά στο ζωικό κεφάλαιο. 

13. «Ανεμοθύελλα» ως κίνδυνος που καλύπτεται από 
τον παρόντα Κανονισμό θεωρείται ο σφοδρός άνεμος, 
του οποίου η μηχανική επίδραση προκαλεί ζημιά στο ζωι¬ 
κό κεφάλαιο με τη πτώση κτιριακών εγκαταστάσεων ή άλ¬ 
λων αντικειμένων στα ζώα, ανατροπή κυψελών. 

14. «Πλημμύρα» ως κίνδυνος που καλύπτεται από τον 
παρόντα Κανονισμό, θεωρείται η ροή ή παραμονή όγκου 
γλυκού νερού και η μεταφορά χωμάτινων όγκων στους 
χώρους εκτροφής των ζώων, εξαιτίας βροχοπτώσεων ή 
τήξης χιονιού με συνέπεια τη ζημιά στο ζωικό κεφάλαιο. 

Στην ανωτέρω έννοια της πλημμύρας δεν υπάγεται η 
ροή ή παραμονή όγκου γλυκού νερού στους παραπάνω 
χώρους, που οφείλεται σε αμέλεια παράλειψης ή άλλα τε¬ 
χνητά αίτια. 

15. «Καύσωνας» ως κίνδυνος που καλύπτεται από τον 
παρόντα Κανονισμό, θεωρείται η αντικειμενικά διαπιστω¬ 
μένη άνοδος της θερμοκρασίας του εξωτερικού περιβάλ¬ 
λοντος, περί τους 40° Ο, η οποία σε συνδυασμό με τη σχε¬ 
τική υγρασία, τη διάρκεια των ανωτέρω και το είδος του 
ζώου προκαλεί το θάνατό του από θερμοπληξία. 

16. «Ελεγχόμενο περιβάλλον» θεωρείται ο στεγασμέ¬ 
νος χώρος, στον οποίο με ειδικές κατασκευές και με ειδι¬ 
κό εξοπλισμό ρυθμίζουμε τις κλιματολογικές συνθήκες 
μέσα στην εκτροφή (μικροκλίμα) με σκοπό την ρύθμιση 
των παραγόντων της θερμοκρασίας και αερισμού και της 
υγρασίας». 

17. «Κεραυνός», ως κίνδυνος που καλύπτεται ασφαλι¬ 
στικά από τον παρόντα Κανονισμό, θεωρείται ο θάνατος 
του ζώου από «κεραυνοπληξία». 

18. «Παθολογικές καταστάσεις τοκετού», ως κίνδυνος 
που καλύπτεται ασφαλιστικά από τον παρόντα Κανονισμό 
θεωρούνται οι παρακάτω παθολογικές καταστάσεις:Δυ- 
στοκία, Εκστροφή μήτρας, κακώσεις γεννητικής οδού, 
περιτονίτιδας από ρήξη η κακώσεις μήτρας, εξαρθρήμα- 
τα ή κατάγματα οστών, κακώσεις νεύρων, τενόντων και 
μυών, οι οποίες εμφανίζονται κατά τον τοκετό αναγγέλ¬ 
λονται στον ΕΛΓΑτο αργότερο εντός 48 ωρών από τοντο- 
κετό και οδηγούν σε θάνατο ή αξιοποίηση (σφαγή) το ζώο 
εντός 7ημερών από την ημερομηνία του τοκετού. Στην 
ανωτέρω έννοια δεν περιλαμβάνονται μαστίτιδες, περιτο¬ 
νίτιδες άλλης αιτιολογίας, κ.λπ. καθώς και παθολογικές 
καταστάσεις που οφείλονται σε χρόνια εξαντλητικά νο¬ 
σήματα, καταβολή λόγω κακής διατροφής ή ασιτίας, πε¬ 
πτικές διαταραχές, εντερίτιδες, δυσπεπτική οξέωση, δη¬ 
λητηριάσεις κ.λπ. 

19. «Ιογενής διάρροια - νόσος των βλεννογόνων» ως κίν¬ 
δυνος που καλύπτεται από τον παρόντα Κανονισμό, θεω¬ 
ρείται η ζημιά που προκαλείται στο ζωικό κεφάλαιο από 
τον ιό Βνϋ-Μϋ του γένους ΡΕΒΤΜΒυδ. 

20. «Άνθρακας» ως κίνδυνος που καλύπτεται από τον 
παρόντα Κανονισμό, θεωρείται η οξεία εμπύρετος νόσος 
των θηλαστικών που οφείλεται στο βάκιλλο του Άνθρακα 
(ΒαοίΙΙυε ΑηΙΙίΓαοίε). 

21. «Πνευματάνθρακας» ως κίνδυνος που καλύπτεται 
από τον παρόντα Κανονισμό, θεωρείται η οξεία εμπύρε¬ 
τος νόσος που οφείλεται στο «ΟΙοείπάίυπι Οόαυνοθί». 

22. Γαγγραινώδης μαστίτιδα των αιγών και των προβά¬ 
των ορίζεται η οξεία λοίμωξη του μαστού από σταφυλό¬ 
κοκκο που χαρακτηρίζεται από γάγγραινα. 

23. «λοιμώδης Αγαλαξία των αιγών και των προβάτων» 
ως κίνδυνος που καλύπτεται από τον παρόντα Κανονισμό 
θεωρείται η προσβολή των αιγών και των προβάτων από 
το «πιγοορΙαεπια ΑραΙαοίίαθ» η οποία οδηγεί τα ζώα σε θά¬ 
νατο ή αυτά θανατωθούν μετά από σύσταση των εξου¬ 
σιοδοτημένων οργάνων του ΕΑΓΑ. 

24. «Κακοήθης καταρροϊκός πυρετός» (Γαγγραινώδης 
Κόρυζα) ως κίνδυνος που καλύπτεται από τον παρόντα 
Κανονισμό θεωρείται η βαρεία λοιμώδης νόσος των βοο¬ 
ειδών που οφείλεται σε ερπητοιό και χαρακτηρίζεται από 
φλεγμονή του επιθηλίου της ανωτέρας αναπνευστικής 
και πεπτικής οδού, κερατοεπιπεφυκίτιδα, εγκεφαλίτιδα 
και γενικευμένη λεμφική υπερπλασία. 

Άρθρο 4 

Είδος ζημιών που καλύπτονται ασφαλιστικά 

1. Καλύπτονται ασφαλιστικά και αποζημιώνονται μόνο 
οι ζημιές που αποκλειστικά και διαπιστωμένα προκαλού- 
νται από τους ασφαλιζόμενους κινδύνους του άρθρου 2 
του παρόντος Κανονισμού και εφόσον η αντιμετώπιση ή ο 
περιορισμός τους είναι πέρα από τις δυνατότητες του 
ασφαλισμένου. 

2. Δεν καλύπτονται ασφαλιστικά και δεν αποζημιώνο¬ 
νται οι ζημιές του Ζωικού Κεφαλαίου, εάν δεν έχουν κα¬ 
ταβληθεί από τους ασφαλισμένους οι προβλεπόμενες 
ασφαλιστικές εισφορές. 

3. Δεν καλύπτονται ασφαλιστικά και δεν αποζημιώνο¬ 
νται οι ζημιές στις Πτηνοτροφικές και Χοιροτροφικές εκ¬ 
μεταλλεύσεις που δεν έχουν με αίτηση τους υπαχθεί στην 
ασφαλιστική κάλυψη του ΕΑΓΑ. 

4. Με αποφάσεις των Υπουργών Γεωργίας και Οικονο¬ 
μικών που δημοσιεύονται στην Εφημερίδα της Κυβερνή- 
σεως μπορεί να διευρύνεται και επεκτείνεται η ασφάλιση 
και σε άλλους κινδύνους. 

Άρθρο 5 
Εξαιρέσεις 

Εξαιρούνται από την ασφαλιστική κάλυψη. 

1. Δεν καλύπτονται ασφαλιστικά και δεν αποζημιώνο¬ 
νται οι ζημιές που έχουν επίπτωση στην αναμενόμενη πα¬ 
ραγωγή της τρέχουσας ή οποιοσδήποτε μελλοντικής πα¬ 
ραγωγικής φάσης ή περιόδου. 

2. Από τον κίνδυνο της πλημμύρας, οι κτηνοτροφικές 
εκμεταλλεύσεις που οι μόνιμες ή προσωρινές τους εγκα¬ 
ταστάσεις βρίσκονται μέσα στην περίμετρο της ανώτα¬ 
της στάθμης των φυσικών ή τεχνητών ρευμάτων ή άλλων 
όγκων γλυκού νερού, που αποκαλύπτονται κατά τη διάρ¬ 
κεια της διακύμανσης της στάθμης του νερού, καθώς επί¬ 
σης και σε έκταση που σύμφωνα με τη νομοθεσία που 
ισχύει χαρακτηρίζονται σαν «ζώνες έργων». 


3. Οι ζημιές του ζωικού κεφαλαίου από χιόνι, ανεμο¬ 
θύελλα, που οφείλονται σε ζημιές κτιριακών εγκαταστά¬ 
σεων, οι οποίες δεν πληρούν τους στοιχειώδεις κανόνες 
κατασκευής. 

4. Κτηνοτροφικές εκμεταλλεύσεις των οποίων ο αριθ¬ 
μός των ασφαλιστικών μονάδων κατά είδος ζώου είναι μι¬ 
κρότερος των δύο (2) και προκειμένου για μελισσοσμήνη 
των δέκα (10) κυψελών. Στις αίγες και τα πρόβατα ο υπο¬ 
λογισμός των Α.Μ. γίνεται ενιαία. 

Σε περίπτωση ζημιών στα μελισσοσμήνη από αρκούδα 
δεν ισχύει ο παραπάνω περιορισμός. 

5. Οι κτηνοτροφικές εκμεταλλεύσεις, στις οποίες δεν 
τηρούνται οι όροι εκτροφής και εκμετάλλευσης των ζώ¬ 
ων, οι προληπτικές και θεραπευτικές κτηνιατρικές επεμ¬ 
βάσεις, οι κανόνες υγιεινής, και δεν παρέχονται οι κατάλ¬ 
ληλες φροντίδες που καθορίζονται με αποφάσεις του 
Υπουργείου Γεωργίας ή μετά από έγγραφη σύσταση από 
τον ΕΛ.ΓΑ. 

6. Οι κτηνοτροφικές εκμεταλλεύσεις των οποίων το ζω¬ 
ικό κεφάλαιο εκτρέφεται σε μερικώς ή πλήρως ελεγχόμε¬ 
νο περιβάλλον, εφόσον δεν τηρούνται οι όροι και προϋ¬ 
ποθέσεις λειτουργίας των μηχανισμών που είναι αναγκαί¬ 
οι για την ρύθμιση των συνθηκών του περιβάλλοντος 
(θερμοκρασία, αερισμός, υγρασία, φωτισμός κ.λπ.). 

7. Οι κτηνοτροφικές εκμεταλλεύσεις των οποίων το ζω¬ 
ικό κεφάλαιο εκτρέφεται κατά την Χειμερινή περίοδο σε 
ζώνες υψηλής επικινδυνότητας από τους κινδύνους που 
καλύπτονται ασφαλιστικά από τον παρόντα Κανονισμό. 
Οι όροι και οι προϋποθέσεις ασφαλιστικής κάλυψης των 
ανωτέρω εκμεταλλεύσεων, ορίζονται με αποφάσεις του 
Προέδρου του ΕΛΓΑ. 

Άρθρο 6 

Ειδικοί περιορισμοί κάλυψης ζημιών 

Δεν καλύπτονται ασφαλιστικά: 

1. Οι ζημιές στο ζωικό κεφάλαιο όταν είναι μικρότερες 
της μισής ασφαλιστικής μονάδας (1/2 Α.Μ.) κατά είδους 
ζώου (στις αίγες και τα πρόβατα υπολογίζεται ενιαία) και 
προκειμένου για μελισσοσμήνη μικρότερες των πέντε (5) 
κυψελών. 

Σε περιπτώσεις ζημιών στα μελισσοσμήνη από την αρ¬ 
κούδα δεν ισχύει ο παραπάνω περιορισμός. 

2. Οι ζημιές στο ζωικό κεφάλαιο όταν η ηλικία των ζώων 
είναι μεγαλύτερη των δέκα τριών (13) ετών για τα θήλεα 
βοοειδή, των έξι (6) ετών για τα άρρενα βοοειδή, των είκο¬ 
σι (20) ετών για τα μόνοπλα, των τεσσάρων (4) ετών για τις 
χοιρομητέρες, των πέντε (5) ετών για τους κάπρους και 
των έξι (6) ετώνγιατα αιγοπρόβατα. Οι ζημιές που προκα- 
λούνται στα Βοοειδή από τον ασφαλιζόμενο κίνδυνο «πα¬ 
θολογικές καταστάσεις τοκετού», όταν η ηλικία του ζώου 
είναι μικρότερη των 2 ετών και προκειμένου για ζώα εισα¬ 
γωγής, όταν ο χρόνος που μεσολαβεί μεταξύ της εισαγω¬ 
γής του και της ζημιάς είναι μικρότερος των δύο μηνών. 

3. Οι ζημιές στο ζωικό κεφάλαιο όταν η ηλικία των ζώων 
είναι μικρότερη των δέκα (10) ημερών για τα βοοειδή και 
τα μόνοπλα, των επτά (7) ημερών για τις αίγες, τα πρόβα¬ 
τα και τους χοίρους και των πέντε (5) ημερών για τα πτη¬ 
νά και τα κουνέλια και των 20 ημερών για τις στρουθοκα¬ 
μήλους. 

Σε περιπτώσεις ζημιών στις αίγες καιτα πρόβατα από τα 
φυσικά αίτια του άρθρου 2, δεν ισχύει ο παραπάνω πε¬ 
ριορισμός, εφόσον το ποσοστό ζημιάς είναι άνω του 20% 
του αριθμού των «επιλέξιμων ζώων» (θηλυκά άνω του 

έτους και θηλυκά που έχουν γεννήσει μία φορά), ανά εί¬ 
δος ζημιωθέντος ζωικού κεφαλαίου και συγχρόνως η φύ¬ 
ση των κινδύνων, η διάρκεια τους και ο χρόνος επέλευσης 
των έχει δημιουργήσει καθεστώς κήρυξης του Νομού, 
όπου έγινε η ζημιά, σε έκτακτη ανάγκη με σχετική Από¬ 
φαση Νομάρχη. 

4. Οι ζημιές στο ζωικό κεφάλαιο που μεγάλωσαν και επε- 
κτάθη καν επειδή ο ασφαλισμένος δεν έλαβε έγκαιρα τα κα¬ 
τάλληλα μέτρα προστασίας του Ζ.Κ. αναλόγως του κινδύ¬ 
νου (συμπεριλαμβανομένων και των απαραίτητων εμβο¬ 
λιασμών) και δεν φρόντισε για την διάσωση των ζώων του. 

Άρθρο 7 

Ποσοστά ζημιάς που δεν καλύπτονται 

1. Δεν καλύπτονται οι ζημιές του ζωικού κεφαλαίου που 
προκαλούνται από τους ασφαλιζόμενους κινδύνους του 
άρθρου 2 του παρόντος Κανονισμού όταν είναι μικρότε¬ 
ρες των ποσοστών: 

• 4% για τις χοιρομητέρες και τους κάπρους 

• 8% για τα χοιρίδια, τους παχυνόμενους και αναπτυσ¬ 
σόμενους χοίρους, τις όρνιθες αναπαραγωγής και αυγο- 
παραγωγής και τα μελισσοσμήνη 

• 12%για τα κοτόπουλα πάχυνσης και εκτρεφόμενα θη- 
ραματικά πτηνά, τα λοιπά πτηνά και τα κουνέλια 

• 4% για τις στρουθοκαμήλους ηλικίας μέχρι 12 μηνών 
του αριθμού των εκτρεφόμενων ζώων κατά αυτοτελή 
εκτροφή 

• 8% για τις αίγες και τα πρόβατα για τις ζημιές που 
προκαλούνται από την ασθένεια Λοιμώδη αγαλαξία, για 
διάστημα ενός μηνάς από την αναγγελία της ζημιάς του 
αριθμού των «επιλέξιμων ζώων». Το διάστημα του ενός 
μηνάς στη «λοιμώδη αγαλαξία» αναφέρεται σε γαλακτική 
περίοδο. 

• 20% για τις αίγες και τα πρόβατα ηλικίας μικρότερης 
των επτά ημερών, του αριθμού των επιλέξιμων ζώων, ανά 
είδος ζημιωθέντος ζωικού κεφαλαίου 

Σε περίπτωση ζημιών στα μελισσοσμήνη από την αρ¬ 
κούδα δεν ισχύει ο παραπάνω περιορισμός. 

2. Αν η ζημιά υπερβαίνει τα ανωτέρω ποσοστά, κατα¬ 
βάλλεται αποζημίωση που υπολογίζεται με βάση το 
στρογγυλοποιημένο ποσοστό ζημιάς σε ακέραιες μονά¬ 
δες. 

Τα δεκαδικά ψηφία του αριθμού που προσδιορίζει το 
ποσοστό ζημιάς στρογγυλοποιούνται στην αμέσως ανώ¬ 
τερη μονάδα όταν είναι από 0,50 και άνω και παραλείπο- 
νται όταν είναι κάτω του 0,50. 

Άρθρο 8 

Ποσοστό κάλυψης ζημιών 

1. Σε περίπτωση ζημιών από τους ασφαλιζόμενους κιν¬ 
δύνους που αναφέρονται στο άρθρο 2 του παρόντος Κα¬ 
νονισμού και εφόσον η ζημιά υπερβαίνει τους περιορι¬ 
σμούς των άρθρων 6 και 7, η αποζημίωση που καταβάλλει 
ο ΕΛ.Γ.Α. καλύπτει το 80% των πάνω: από 3% για τις χοι- 
ρομητέρες και τους κάπρους και τις στρουθοκάμηλους 
από 5% για τα χοιρίδια, τους παχυνόμενους και αναπτυσ¬ 
σόμενους χοίρους, τις όρνιθες αναπαραγωγής και αυγο- 
παραγωγής και τα μελισσοσμήνη, από 8% για τα κοτό¬ 
πουλα πάχυνσης, τα εκτρεφόμενα θηραματικά πτηνά, τα 
λοιπά πτηνά και τα κουνέλια, ποσοστών ζημιάς του αριθ¬ 
μού των εκτρεφόμενων ζώων κατά αυτοτελή εκτροφή. 

Για τα μόνοπλα, βοοειδή, αίγες και πρόβατα η κατά τα 
ανωτέρω αποζημίωση καλύπτει το 80% της ζημιάς. 


2. Σε περιπτώσεις ζημιών από αρκούδα, ο ΕΛ.Γ.Α., κα¬ 
ταβάλλει αποζημίωση που καλύπτει το 100% της ζημιάς, 
διατηρουμένων των περιορισμών της παραγράφου 1 του 
παρόντος άρθρου με εξαίρεση του περιορισμού στα με- 
λισσοσμήνη. 

Άρθρο 9 

Ειδικές διατάξεις κάλυψης ζημιών 

1. Σε περίπτωση εξαιρετικά μεγάλων ζημιών, από τους 
ασφαλιζόμενους κινδύνους, του άρθρου 2 του παρόντος 
Κανονισμού, που δεν είναι δυνατόν να καλυφθούν από τα 
ποσά που έχουν προϋπολογισθεί για την υποχρεωτική 
ασφάλιση του Ζωικού Κεφαλαίου ή συντρέχουν ειδικοί 
λόγοι όπως τεχνικές δυσχέρειες διενέργειας εκτιμήσεων, 
απλούστευση και συντόμευση των διαδικασιών, μπορεί 
κατά παρέκκλιση της τυπικής διαδικασίας που ορίζεται με 
τις διατάξεις του Κανονισμού, να αποφασίζεται από το 
Δ.Σ. του ΕΛ.Γ.Α. σύσταση Επιτροπής για τη διενέργεια 
εκτιμήσεων που θα αποτελείται από τρεις (3) τουλάχιστον 
εκτιμητές. 

Τα πορίσματα της Επιτροπής αυτής δεσμεύουν τόσο 
τον ΕΛ.Γ.Α. όσο και τους ασφαλισμένους, είναι οριστικά 
και τελεσίδικα και κατ’ αυτών ουδεμία αίτηση επανεκτίμη¬ 
σης επιτρέπεται. 

2. Για την καταβολή των αποζημιώσεων από τις παρα¬ 
πάνω ζημιές εφαρμόζονται οι διατάξεις του άρθρου 21 
του παρόντος Κανονισμού. 

Άρθρο 10 
Αντασφάλιση 

Σε περιπτώσεις κατά τις οποίες, με σύμβαση αντασφά- 
λισης, προβλέπονται ποσοστά κάλυψης ζημιών ευνοϊκό¬ 
τερα από αυτά του Κανονισμού καταβάλλεται αποζημίω¬ 
ση, όπως προβλέπεται από την σύμβαση αντασφάλισης. 

ΚΕΦΑΛΑΙΟ Γ 

Όργανα και διαδικασία ασφάλισης 

Άρθρο 11 

Ανταποκριτές ή ασφαλιστικοί πράκτορες 

Η ανάθεση καθηκόντων ανταποκριτών ή ασφαλιστικών 
πρακτόρων αποφασίζεται από το Δ.Σ. του ΕΛ.Γ.Α. Οι 
ανταποκριτές ή ασφαλιστικοί πράκτορες ασκούν τα κα- 
θήκοντάτους σύμφωνα με όσα καθορίζονται από τον Κα¬ 
νονισμό και τις σχετικές οδηγίες και εντολές της Διοίκη¬ 
σης του ΕΛ.Γ.Α. 

Άρθρο 12 

Δήλωση ζωικού κεφαλαίου 

1. Οι ασφαλισμένοι, όταν ζητηθεί από τον ΕΛ.Γ.Α. είναι 
υποχρεωμένοι να δηλώνουν το ζωικό κεφάλαιο που δια¬ 
τηρούν κατά υποκατηγορία ή κατηγορία ζώου ή ζώων σε 
ειδικό έντυπο, ο τύπος και οι ενδείξεις του οποίου καθο¬ 
ρίζονται από τον ΕΛ.Γ.Α. Η άρνηση υποβολής δήλωσης 
ζωικού κεφαλαίου συνεπάγεται τον αποκλεισμό από την 
υποχρεωτική ασφάλιση του ζωικού κεφαλαίου από τον 
ΕΛ.Γ.Α., μέχρι την υποβολή της δήλωσης αυτής. 

2. Ανακριβή στοιχεία στη δήλωση του ζωικού κεφαλαί¬ 
ου που αποκλίνουν σε ποσοστό 10-20% των πραγματι¬ 
κών, συνεπάγονται μείωση της τυχόν αποζημίωσης κατά 
20% ενώ αποκλίσεις σε ποσοστό άνω του 20% συνεπάγο¬ 
νται τη μείωση της τυχόν αποζημίωσης κατά 40%. 

3. Με αποφάσεις του Προέδρου του ΕΛ.Γ.Α. ή εξουσιο¬ 
δοτημένου οργάνου καθορίζονται οι έλεγχοι που θα 

πραγματοποιούνται για την εξακρίβωση των στοιχείων 
των δηλώσεωντου ζωικού κεφαλαίου. 

4. Η δήλωση ζωικού κεφαλαίου υποβάλλεται όπου ορί¬ 
ζεται με Απόφαση του Προέδρου του ΕΛΓΑ. Αντίγραφο 
της δήλωσης αποστέλλεται στο αρμόδιο Υποκατάστημα 
του ΕΛ.Γ.Α. 

Άρθρο 13 

Αναγγελία - Δήλωση ζημιάς - Τέλη εκτίμησης 

1 .α. Ο ασφαλισμένος, του οποίου το ζωικό κεφάλαιο ζη¬ 
μιώθηκε από τους ασφαλιζόμενους κινδύνους του άρ¬ 
θρου 2 και εφόσον πληρούνται οι προϋποθέσεις των άρ¬ 
θρων 3, 4, 5, 6, 7 και 12 του παρόντος Κανονισμού, υπο- 
χρεούται να προβεί την ίδια ή το αργότερο την αμέσως 
επόμενη εργάσιμη ημέρα από την ζημιά, σε τηλεφωνική ή 
με ΡΑΧ αναγγελία της ζημιάς, μέσω του Ανταποκριτή ή 
του ασφαλιστικού πράκτορα ή εάν κωλύεται ο ανταπο¬ 
κριτής ή ο ασφαλιστικός πράκτορας, ο ίδιος, στο οικείο 
Υποκ/ματου ΕΛ.Γ.Α. 

Συγχρόνως ή το αργότερο την αμέσως επόμενη εργά¬ 
σιμη ημέρα από την αναγγελία της ζημιάς υποβάλλεται 
δήλωση ζημιάς - η οποία πρωτοκολλείται - στον ανταπο¬ 
κριτή ή τον ασφαλιστικό πράκτορα του Δήμου ή της Κοι¬ 
νότητας, με ταυτόχρονη καταβολή των τελών εκτίμησης 
και ειδοποιείται τηλεφωνικά ή με ΡΑΧ από τον ανταποκρι¬ 
τή ή τον ασφαλιστικό πράκτορα το οικείο Υποκατάστημα 
του ΕΛ.Γ.Α. 

β. Ο ασφαλισμένος, στο ζωικό κεφάλαιο του οποίου από 
τους ασφαλιζόμενους κινδύνους του άρθρου 2 ενδέχεται 
να υπάρξει δυσμενής εξέλιξη καθώς και ζημιά που θα υπερ¬ 
βαίνει τους περιορισμούς κάλυψης, οφείλει να προβεί την 
ίδια ή το αργότερο την αμέσως επόμενη εργάσιμη ημέρα 
σε τηλεφωνική ή με ΡΑΧ αναγγελία του γεγονότος - μέσω 
του ανταποκριτή ή του ασφαλιστικού πράκτορα ή εάν κω¬ 
λύεται ο ανταποκριτής ή ο ασφαλιστικός πράκτορας, ο 
ίδιος στο οικείο Υποκατάστημα του ΕΛ.Γ.Α. και υποχρεού- 
ται να ακολουθήσει τις οδηγίες που θα του δοθούν. 

Στην περίπτωση αυτή ο χρόνος υποβολής δήλωσης ζη¬ 
μιάς καθορίζεται από τα αρμόδια όργανα του οικείου 
Υποκαταστήματος. 

γ. Σε περίπτωση εξαιρετικής εντάσεως θεομηνιών (χιο¬ 
νοπτώσεις, πλημμύρες κ.λπ.) που επιφέρουν αποκλει¬ 
σμούς Δήμων, Δημοτικών Διαμερισμάτων και Κοινοτήτων 
και καθιστούν αντικειμενικά αδύνατη την τηλεφωνική ή 
οδική επικοινωνία, η αναγγελία ζημιάς θεωρείται εμπρό¬ 
θεσμη εφ’ όσον γίνει αμέσως μετάτην αποκατάσταση των 
μέσων επικοινωνίας. 

2. Η δήλωση ζημιάς συνοδεύεται απαραίτητα από ταχυ¬ 
δρομική απόδειξη καταβολής υπέρ ΕΛ.Γ.Α. των τελών 
εκτίμησης και από κάθε άλλο έγγραφο ή βεβαίωση που θα 
ζητηθεί. 

3. Ο τύπος της δήλωσης ζημιάς και οι ενδείξεις της 
προσδιορίζονται από τον ΕΛ.Γ.Α. 

4. Με απόφαση του Δ.Σ. του ΕΛ.Γ.Α. καθορίζεται το 
ύψος των τελών εκτίμησης της ζημιάς καθώς επίσης και 
τα υπεύθυνα όργανα είσπραξης και απόδοσης στον 
ΕΛ.Γ.Α. 

5. Εκπρόθεσμη αναγγελία ζημιάς ή εκπρόθεσμη δήλω¬ 
ση ζημιάς δεν δημιουργεί υποχρέωση στον ΕΛ.Γ.Α. για 
διενέργεια πραγματογνωμοσύνης, ούτε θεμελιώνει δικαί¬ 
ωμα αποζημίωσης για τον ασφαλισμένο. 

6. Αν κατά την διαδικασία της εκτίμησης διαπιστωθεί και 
στη συνέχεια βεβαιωθεί από τα αρμόδια όργανα της Υπη¬ 


ρεσίας, ότι τα ίδια ζημιωθέντα ζώα έχουν δηλωθεί περισ¬ 
σότερο από μία φορά στον ίδιο ή άλλο Δήμο ή Κοινότητα, 
ο ασφαλισμένος που υπέβαλε την παραπάνω δήλωση 
στερείται της αντίστοιχης αποζημίωσης. 

Άρθρο 14 
Εκτιμητές 

Οι εκτιμήσεις των ζημιών στο ζωικό Κεφάλαιο διενερ- 
γούνται από Κτηνιάτρους Πτυχιούχους Α.Ε.Ι. 

Άρθρο 15 
Εκτίμηση 

1. Ο ΕΛ.Γ.Α. καθορίζει και γνωστοποιεί μέσω του Αντα¬ 
ποκριτή ή του ασφαλιστικού πράκτορα ή απευθείας στον 
ασφαλισμένο το χρόνο διενέργειας της εκτίμησης της ζη¬ 
μιάς. 

Η εκτίμηση της ζημιάς πραγματοποιείται εντός 48 ωρών 
από την στιγμή που αναγγέλλεται. Στο χρονικό αυτό διά¬ 
στημα ο ασφαλισμένος έχει υποχρέωση να διατηρεί τα 
πτώματα των ζώων και να τα προφυλάσσει από εξωγενείς 
παράγοντες. 

Εάν παρέλθουν οι προθεσμίες αυτές ο ασφαλισμένος 
μπορεί να απομακρύνει για ταφή ή άλλη χρήση τα νεκρά 
ζώα, μετά από συνεννόηση με το οικείο Υποκατάστημα, 
με τον όρο ότι θα διατηρήσει ως «μάρτυρα» κάθε αποδει¬ 
κτικό στοιχείο που θα ζητηθεί. 

Σε περιπτώσεις ζημιών σε μελισσοσμήνη, ο ΕΛ.Γ.Α. δε¬ 
σμεύεται να προβεί το συντομότερο δυνατό από την υπο¬ 
βολή δήλωσης ζημιάς, στην εκτίμηση της ζημιάς και συ¬ 
νεπώς δεν υφίσταται θέμα εκτίμησης από «μάρτυρες». 

2. Μη διενέργεια εκτίμησης της ζημιάς εντός μηνός από 
την υποβολή δήλωσης ζημιάς, λόγω αντικειμενικών δυ- 
σχερειών, συνεπάγεται την αποδοχή των στοιχείων της 
δήλωσης του ασφαλισμένου από μέρους του ΕΛ.Γ.Α., 
εφόσον διαπιστωθεί ότι συντρέχουν οι διατάξεις και οι 
προϋποθέσεις των άρθρων 2, 3, 4, 5, 6, 7 και 12 του πα¬ 
ρόντος Κανονισμού. 

3. Ο ΕΛ.Γ.Α. μπορεί να προβαίνει σε προεκτίμηση των 
«εν εξελίξει» ζημιών και σε παρακολούθηση του Ζωικού 
Κεφαλαίου πριν την οριστική εκτίμηση (πραγματογνωμο¬ 
σύνη). 

4. Η εκτίμηση της ζημιάς διενεργείται από ένα και μόνο 
εκτιμητή, ο οποίος οφείλει να διενεργεί την εκτίμηση με 
αντικειμενικότητα ακολουθώντας τους κανόνες της εκτι- 
μητικής των ζώων και τους όρους και προϋποθέσεις του 
Κανονισμού. 

Σε εξαιρετικές περιπτώσεις, και όπου το μέγεθος των 
ζημιών ή ειδικές συνθήκες το επιβάλλουν, η εκτίμηση της 
ζημιάς μπορεί να γίνει από περισσότερους από έναν εκτι¬ 
μητές. 

Προκειμένου για ζημιές από πλημμύρα, αν διαπιστωθεί 
ότι είναι αδύνατη η διενέργεια εκτίμησης, η πραγματο¬ 
γνωμοσύνη (εκτίμηση) διενεργείται από Επιτροπή τριών 
(3) πραγματογνωμόνων (εκτιμητών) που ορίζονται από 
τον ΕΛ.Γ.Α. 

Το πόρισμα της Επιτροπής δεσμεύει τον ΕΛ.Γ.Α. και 
τους ασφαλισμένους και δεν επιτρέπεται η υποβολή αί¬ 
τησης επανεκτίμησης. 

5. Οι εκτιμητές οφείλουν να διενεργούν την εκτίμηση 
μόλις λάβουν σχετική παραγγελία από τον Πρόεδρο ή 
από εξουσιοδοτημένο από αυτόν όργανο. 

6. Ο ΕΛ.Γ.Α. μπορεί να συντάσσει οδηγίες και κανόνες 
εκτίμησης ζημιών κατά είδος ζώου, οι οποίοι, μετά από 

έγκριση του Προέδρου, εφαρμόζονται υποχρεωτικά από 
τους εκτιμητές κατά τη διενέργεια των εκτιμήσεων. 

7. Ο ΕΛΓΑ για την διάγνωση των ασθενειών που καλύ¬ 
πτονται ασφαλιστικά από τον παρόντα Κανονισμό δύνα- 
ται να χρησιμοποιεί «εργαστήρια αναφοράς», τα οποία θα 
ορίζονται με Αποφάσεις του Προέδρου. 

8. Οι εκτιμητές μπορούν να χρησιμοποιούν, ως οδηγό 
τους, για την υπόδειξη των κτηνοτροφικών εκμεταλλεύσε¬ 
ων και των ζημιωθέντων ζώων, δημοτικούς υπαλλήλους η 
εκπροσώπους Αγροτικών Οργανώσεων που γνωρίζουν 
τους κτηνοτρόφους και τους χώρους εκτροφής των ζώων. 

Τα φυσικά και τα νομικά πρόσωπα που αναφέρονται 
στην παράγραφο 3 του άρθρου 13 του Νόμου 1790/88 
συνδράμουν στο έργο των εκτιμητών όταν τους ζητηθεί. 

9. Κατά την εκτίμηση υποχρεούται να παρευρίσκεται ο 
ασφαλισμένος ή αντιπρόσωπός του και να εκθέτει τις 
απόψεις του σχετικά με τη ζημιά. Ο ασφαλισμένος είναι 
υποχρεωμένος να υποδείξει το ζωικό του κεφάλαιο και τα 
ζημιωθέντα ζώα και να δώσει σχετικές πληροφορίες για 
τα ζώα του ή να φέρει στοιχεία από τα οποία να αποδει- 
κνύεται, ότι αυτός είναι ο εκμεταλλευτής του ζωικού κε¬ 
φαλαίου που δηλώθηκε, εφόσον του ζητηθούν από τον 
εκτιμητή. 

Αν ο ασφαλισμένος αρνηθεί την υπόδειξη των ζημιωθέ¬ 
ντων ζώων και του ζωικού του κεφαλαίου ή δεν επιτρέψει 
την είσοδο του εκτιμητή στους χώρους εκτροφής των ζώ¬ 
ων ή δεν προσκομίσει τα στοιχεία από τα οποία να αποδει- 
κνύεται ότι αυτός είναι ο εκμεταλλευτής, τότε θεωρείται 
ότι παραιτείται από τη δήλωση ζημιάς που υπέβαλε και χά¬ 
νει το δικαίωμα της τυχόν αποζημίωσης από τον ΕΛ.Γ.Α. 

Στην περίπτωση αυτή συντάσσεται σχετικό πρακτικό, 
που υπογράφεται από τον εκτιμητή και τον οδηγό του ή 
εάν δεν χρησιμοποιηθεί ο οδηγός, το πρακτικό υπογρά¬ 
φεται από τον εκτιμητή ή τον ανταποκριτή ή τον ασφαλι¬ 
στικό πράκτορα του ΕΛ.Γ.Α. του Δήμου ή της Κοινότητας. 

Σε περίπτωση απουσίας του ανταποκριτή ή του ασφα¬ 
λιστικού πράκτορα του ΕΛ.Γ.Α. το πρακτικό υπογράφει 
μόνο ο εκτιμητής ο οποίος συγχρόνως υποβάλλει προς 
τον Προϊστάμενο του Υποκαταστήματος ΕΛ.Γ.Α. έγγρα¬ 
φη λεπτομερή έκθεση των γεγονότων. 

Αντίγραφα του πρακτικού επισυνάπτονται σε όλα τα 
φύλλα δήλωσης ζημιάς. 

Οι όροι απολύμανσης και υγιεινής που τηρούνται από 
το προσωπικό της κτηνοτροφικής εκμετάλλευσης είναι 
υποχρεωτικοί και για τους εκτιμητές. 

10.0 εκτιμητής συμπληρώνειτο πόρισματης εκτίμησης 
σε ειδικό έντυπο, χωριστά για κάθε ασφαλιζόμενο κίνδυ¬ 
νο ημερομηνία ζημιάς και για κάθε αυτοτελή εκτροφή και 
το υποβάλλει στον ΕΛ.Γ.Α. 

Αντίγραφο του εντύπου αυτού κοινοποιείται από τον 
ΕΛ.Γ.Α. με απόδειξη, στον ανταποκριτή ή τον ασφαλιστι¬ 
κό πράκτορα του ΕΛ.Γ.Α. του Δήμου ή της Κοινότητας 
που υποβλήθηκε η δήλωση ζημιάς. 

Ο ανταποκριτής ή ο ασφαλιστικός πράκτορας του 
ΕΛ.Γ.Α. αμέσως μετά την παραλαβή των πορισμάτων εκτί¬ 
μησης υποχρεούται να ενημερώσει τους ενδιαφερομέ¬ 
νους ασφαλισμένους με προφορική ή γραπτή ειδοποίηση 
ή ανακοίνωση που τοιχοκολλάται στο συνηθισμένο χώρο 
ανακοινώσεων του Δήμου ή της Κοινότητας, για να λά¬ 
βουν γνώση των πορισμάτων εκτίμησης. 

11.0 ΕΛ.Γ.Α. διατηρεί το δικαίωμα να ζητήσει διενέρ¬ 
γεια νεκροψίας και από ειδικό επιστήμονα στα ζημιωθέ¬ 
ντα ζώα, εφόσον το κρίνει απαραίτητο. 


Άρθρο 16 

Επανεκτίμηση (επανεξέταση των στοιχείων ζημιάς) 

1. Το πόρισμα εκτίμησης γίνεται οριστικό αμέσως μετά 
την κοινοποίηση και αποδοχή του από τον κτηνοτρόφο και 
το αργότερο εντός δέκα ημερών (10) από την παραλαβή 
του και ανάρτηση από τον ανταποκριτή του ΕΛΓΑ, σύμ¬ 
φωνα με την παρ. 9 του άρθρου 15. 

2. Μέσα στην παραπάνω προθεσμία των δέκα (10) ημε¬ 
ρών, ο ασφαλισμένος που δεν συμφωνεί με το πόρισμα 
εκτίμησης, δικαιούται να ζητήσει επανεκτίμηση, με αίτη¬ 
ση που καταθέτει στον ανταποκριτή ή τον ασφαλιστικό 
πράκτορα του ΕΛ.Γ.Α. στην οποία αναφέρονται οι λόγοι 
για τους οποίους ζήτησε την επανεκτίμηση και προσκομί¬ 
ζοντας απαραίτητα τα σχετικά δικαιολογητικά. 

Η αίτηση επανεκτίμησης δεν λαμβάνεται υπόψη αν δεν 
υποβληθεί εμπρόθεσμα και δεν συνοδεύεται από εμπρό¬ 
θεσμη καταβολή, για λογαριασμό του ΕΛ.Γ.Α. των τελών 
επανεκτίμησης, που ορίζονται στο διπλάσιο των αντιστοί¬ 
χων τελών εκτίμησης. 

Επίσης δεν λαμβάνεται υπόψη η αίτηση επανεκτίμησης 
και ο ασφαλισμένος θεωρείται ότι παραιτήθηκε από αυτή, 
αν δεν προσφέρεται να δώσει τις απαραίτητες πληροφο¬ 
ρίες και διευκολύνσεις για τη διενέργεια της επανεκτίμη¬ 
σης σύμφωνα με την παράγραφο 8 του άρθρου 15. 

3. Επανεκτίμηση δικαιούται να ζητήσει και ο ΕΛ.Γ.Α., μέ¬ 
χρι την οριστικοποίηση των πορισμάτων εκτίμησης. 

4. Η επανεκτίμηση διενεργείται από δύο επανεκτιμητές 
Κτηνιάτρους πτυχιούχους Α.Ε.Ι. 

5. Οι επανεκτιμητές ορίζονται από τον ΕΛ.Γ.Α. 

Σε περίπτωση διαφωνίας μεταξύ των δύο επανεκτιμη- 
τών ορίζεται από κοινού διαιτητής από πίνακα που περι¬ 
λαμβάνει πέντε (5) τουλάχιστον κτηνιάτρους, πτυχιού¬ 
χους Α.Ε.Ι. 

Οι πίνακες διαιτητών καταρτίζονται χωριστά κατά Υπο¬ 
κατάστημα, το Σεπτέμβριο μήνα κάθε ημερολογιακού 
έτους και αφού εγκριθούν από τον Πρόεδρο του ΕΛ.Γ.Α., 
ισχύουν για το επόμενο ημερολογιακό έτος. 

Σε περίπτωση διαφωνίας των επανεκτιμητών ως προς το 
πρόσωπο του διαιτητή ορίζεται διαιτητής από τον ΕΛ.Γ.Α. 

7. Για την διενέργεια των επανεκτιμήσεων εφαρμόζο¬ 
νται, ανάλογα, όλες οι διατάξεις του Κανονισμού που 
αφορούν τις εκτιμήσεις. 

8. Οι επανεκτιμητές ή ο διαιτητής καταχωρούν το πόρι¬ 
σματης επανεκτίμησης ή του διαιτητού σε ειδικό έντυπο, 
χωριστά για κάθε ασφαλιζόμενο κίνδυνο, ημερομηνία ζη¬ 
μιάς και για κάθε αυτοτελή εκτροφή και το υποβάλλουν 
στον ΕΛ.Γ.Α. 

Αντίγραφο του εντύπου αυτού κοινοποιείται από τον 
ΕΛ.Γ.Α., με απόδειξη στον ανταποκριτή ή τον ασφαλιστι¬ 
κό πράκτορα του ΕΛ.Γ.Α. του Δήμου ή της Κοινότητας 
όπου υποβλήθηκε η αίτηση επανεκτίμησης. 

Ο ανταποκριτής ή ο ασφαλιστικός πράκτορας του 
ΕΛ.Γ.Α. υποχρεούται, χωρίς καθυστέρηση να ενημερώσει 
τους ενδιαφερομένους ασφαλισμένους, με προφορική ή 
γραπτή ειδοποίηση ή ανακοίνωση που τοιχοκολλάται στο 
συνηθισμένο χώρο των ανακοινώσεων του Δήμου ή της 
Κοινότητας, για να λάβουν γνώση των πορισμάτων της 
επανεκτίμησης ή του διαιτητού. 

9. Οι επανεκτιμητές και ο διαιτητής δεν δεσμεύονται 
από το πόρισμα της εκτίμησης. 

10. Το πόρισμα της επανεκτίμησης ή του διαιτητού είναι 
οριστικό και κατ’ αυτού ουδεμία αίτηση ή προσφυγή χω- 
ρεί. 

Άρθρο 17 

Πραγματογνωμοσύνη αλλεπάλληλων ζημιών 

1. Ανεξάρτητα εάν έχει γίνει ή όχι η εκτίμηση της προη¬ 
γούμενης ζημιάς και συμβεί νέα ζημιά στην ίδια αυτοτελή 
εκτροφή, από τον ίδιο ή άλλο ασφαλιζόμενο κίνδυνο, ο 
ασφαλισμένος υποχρεούται στην υποβολή νέας αναγγε¬ 
λίας και δήλωσης ζημιάς και στην καταβολή των αναλο- 
γούντων τελών εκτίμησης. 

Στην περίπτωση αυτή τα πορίσματα εκτίμησης καταχω- 
ρούνται κατά ημερομηνία ζημίας και ασφαλιζόμενο κίν¬ 
δυνο. 

2. Τα πορίσματα εκτίμησης αλλεπάλληλων ζημιών που 
προκαλούνται από τις ασθένειες και από τα άγρια ζώα 
«Αρκούδα και Λύκο» αναφέρονται αθροιστικά στο σύνολο 
των ζώων που ζημιώθηκαν σε συγκεκριμένο χρονικό διά¬ 
στημα, συνεχώς από τον ίδιο ασφαλιζόμενο κίνδυνο, εφ’ 
όσον έχουν αναγγελθεί εμπρόθεσμα και συμβαίνουν σπο¬ 
ραδικά. 

Στην περίπτωση αυτή λαμβάνεται υπόψη για την εφαρ¬ 
μογή των διατάξεων του άρθρου 6 και του άρθρου 7 του 
Κανονισμού αυτού, το σύνολο των ζημιωθέντων ζώων. 

3. Με εγκυκλίους του Προέδρου του ΕΛ.Γ.Α. που εγκρί- 
νονταιαπότοΔ.Σ.του ΕΛ.Γ.Α. μπορεί να καθορίζονται τα 
χρονικά όρια κάλυψης των ζημιών αυτών από τους ανω¬ 
τέρω ασφαλιζόμενους κινδύνους.. 

Άρθρο 18 

Αναθεώρηση πορίσματος πραγματογνωμοσύνης 

1.0 Πρόεδρος του ΕΛ.Γ.Α. μπορεί σε οποιοδήποτε βαθ¬ 
μό της διαδικασίας της πραγματογνωμοσύνης ή εκκαθά¬ 
ρισης της ζημιάς, ακόμη και μετά την καταβολή της απο¬ 
ζημίωσης, να ασκήσει κατά την κρίση του προσφυγή για 
αναθεώρηση των πορισμάτων της πραγματογνωμοσύ¬ 
νης, εφόσον έλθουν σε γνώση του στοιχεία από τα οποία 
να προκύπτει ότι υπάρχει πλάνη ως προς τα στοιχεία που 
συνθέτουν το πόρισμα της πραγματογνωμοσύνης. 

2. Η προσφυγή για αναθεώρηση πορισμάτων πραγμα¬ 
τογνωμοσύνης κατατίθεται στην Κεντρική Υπηρεσία του 
ΕΛ.Γ.Α. μέσα σε εύλογο χρονικό διάστημα από τότε που 
έγιναν γνωστά τα στοιχεία που τη θεμελιώνουν. 

3. Επί της προσφυγής αποφασίζει οριστικά και τελεσί¬ 
δικα Τριμελής Επιτροπή η οποία συγκροτείται από το Νο¬ 
μάρχη στη δικαιοδοσία του οποίου ανήκει η περιοχή και 
αποτελείται από δύο (2) κτηνιάτρους πτυχιούχος Α.Ε.Ι., 
υπαλλήλους Δημοσίου ή Ν.Π.Δ.Δ. και από (1) κτηνίατρο 
του ΕΛ.Γ.Α. που εκλέγεται επίσης από το Νομάρχη από πί¬ 
νακα που περιλαμβάνει πέντε (5) τουλάχιστον κτηνιά¬ 
τρους, υπαλλήλους του ΕΛ.Γ.Α. 

Η επιτροπή δεν δεσμεύεται από το πόρισμα πραγματο¬ 
γνωμοσύνης (εκτίμησης, επανεκτίμησης ή του διαιτητού) 
και μπορεί να αναθεωρήσει οποιοδήποτε στοιχείο του πο¬ 
ρίσματος. 

4. Με βάση το πόρισμα της Επιτροπής διενεργείται νέα 
εκκαθάριση της ζημιάς σύμφωνα με τις διατάξεις του άρ¬ 
θρου 20 του Κανονισμού και ή ζητείται από τον ασφαλι¬ 
σμένο η επιστροφή της διαφοράς, σε περίπτωση που έλα¬ 
βε μεγαλύτερη αποζημίωση χωρίς να τη δικαιούται (αχρε- 
ωστήτως) ή καταβάλλεται σε αυτόν τυχόν πρόσθετη 
αποζημίωση. 

Άρθρο 19 

Συμπληρωματική ασφάλιση 

Σε περίπτωση συμπληρωματικής ασφάλισης του ζωι¬ 
κού κεφαλαίου για φυσικούς κινδύνους και ασθένειες - 


παθήσεις που αναφέρονται στο άρθρο 2 του Κανονισμού 
αυτού, μπορεί, μετά από συμφωνία μεταξύ ΕΛ.Γ.Α. και 
του ετέρου ασφαλιστή, να γίνει από κοινού εκτίμηση της 
ζημιάς (συνεκτίμηση). 

Οι όροι της συμφωνίας αυτής δεν είναι δυνατό να είναι 
δυσμενέστεροι για τον ασφαλισμένο από τις διατάξεις 
του Κανονισμού αυτού. 

ΚΕΦΑΛΑΙΟ Δ' 

Εκκαθάριση της ζημιάς - Υπολογισμός 
και Καταβολή της αποζημίωσης 

Άρθρο 20 

Εκκαθάριση της ζημιάς 
και υπολογισμός της αποζημίωσης 

1. Η εκκαθάριση της ζημιάς γίνεται μετά την οριστικο¬ 
ποίηση των πορισμάτων πραγματογνωμοσύνης (εκτίμη¬ 
σης, επανεκτίμησης ή διαιτητού), χωριστά για κάθε ορι¬ 
στικό πόρισμα και εφόσοντο ποσοστό ζημιάς δεν είναι μι¬ 
κρότερο του: 

• 4% για τις χοιρομητέρες και τους κάπρους 

• 8% για τα χοιρίδια, τους παχυνόμενους και αναπτυσ¬ 
σόμενους χοίρους, τις όρνιθες αναπαραγωγής και αυγο- 
παραγωγής και τα μελισσοσμήνη 

• 12% για τα κοτόπουλα πάχυνσης και εκτρεφόμενα θη- 
ραματικά πτηνά, τα λοιπά πτηνά και τα κουνέλια 

• 4% για τις στρουθοκαμήλους ηλικίας μέχρι 12 μηνών 
του αριθμού των εκτρεφόμενων ζώων κατά αυτοτελή 
εκτροφή 

• 8% για τις αίγες και τα πρόβατα για τις ζημιές που 
προκαλούνται από την ασθένεια λοιμώδη αγαλαξία, για 
διάστημα ενός μηνάς από την αναγγελία της ζημιάς, του 
αριθμού των «επιλέξιμων ζώων». Το διάστημα του ενός 
μηνάς στη «λοιμώδη αγαλαξία» αναφέρεται σε γαλακτική 
περίοδο 

• 20% για τις αίγες και τα πρόβατα ηλικίας μικρότερης 
των επτά ημερών, του αριθμού των «επιλέξιμων ζώων», 
ανά είδος ζημιωθέντος ζωικού κεφαλαίου 

2. Ποσό αποζημίωσης 

2α. Το ποσό αποζημίωσης για τα είδη βοοειδή, αίγες, 
πρόβατα, μόνοπλα και στρουθοκαμήλους ηλικίας άνω 
των δώδεκα μηνών υπολογίζεται σύμφωνα με τον τύπο: 
Ποσό αποζημίωσης = [αριθμός ζημιωθέντων ζώων X τιμή 
μονάδος X συντελεστή αποζημίωσης ] - υπολειμματική 
αξία. 

2β. Για τα λοιπά είδη ζώων 

Αριθμός ζημιωθέντων ζώων αυτοτελούς 

εκτροφής 

2βΐ. Ποσοστό ζημιωθέντων ζώων = . 


Συνολικός αριθμός ζώων αυτοτελούς εκτροφής 

Το ποσοστό ζημιωθέντων ζώων στρογγυλοποιείται συμφοινα με το άρθρο 
6 παράγρ. 2 του παρόντος Κανονισμού. 

2β2. Ποσό αποζημίωσης = [ Ποσοστό ζημιωθέντων ζώων - Ποσοστό 
κάλυψης 

αυτοτελούς εκτροφής ζημιών 


συνολικός αριθμός ζώων 

X αυτοτελούς εκτροφής X συντελεστή αποζημίωσης 

X τιμή μονάδας ] - Υπολειμματική αξία 

3. Οι τιμές αποζημίωσης των ζημιωθέντων ζώων κατά 
υποκατηγορία ή κατηγορία ζώου ή ζώων, καθορίζονται 
από Επιτροπή που συγκροτείται από τον Πρόεδρο του 
ΕΛ.Γ.Α. και απαρτίζεται από εκπροσώπους του ΕΛ.Γ.Α., 
Υπουργείου Γεωργίας, Υπουργείου Ανάπτυξης, Α.Τ.Ε., 
Αγροτικής Ασφαλιστικής, Όασις, ΠΑΣΕΓΕΣ, ΓΕΣΑΣΕ και 
ΣΥΔΑΣΕ. 

Οι τιμές αποζημίωσης είναι ενιαίες για όλη την επικρά¬ 
τεια ή και κατά συγκεκριμένες περιοχές και για τον καθο¬ 
ρισμό τους λαμβάνονται υπόψη, βασικά στοιχεία σχετικά 
με το ζωικό κεφάλαιο, όπωςπ.χ. είδος ζώου, φυλή, τύπος, 
φύλλο, ηλικία, παραγωγική κατεύθυνση κ.λπ., οι συνθή¬ 
κες παραγωγής ή αγοράς και πώλησης των ζώων ανάλο¬ 
γα με την παραγωγική τους κατεύθυνση ή τα στοιχεία του 
κόστους καιείναι υποχρεωτικές για τους ασφαλισμένους. 

Οι πίνακες των τιμών αποζημίωσης εγκρίνονται από τον 
Πρόεδρο του ΕΛ.Γ.Α. ή από εξουσιοδοτημένο από αυτόν 
όργανο. Για τη γραμματειακή κάλυψη της Επιτροπής με¬ 
ριμνά η Διοίκηση του ΕΛ.Γ.Α. Οι λεπτομέρειες των όρων 
λειτουργίας της Επιτροπής, οι δαπάνες λειτουργίας της, 
οι αμοιβές των μελώντης κ.λπ., ορίζονται με απόφαση του 
Δ.Σ. του ΕΛ.Γ.Α. και είναι ετήσιας ισχύος. 

Οι τιμές αποζημίωσης καθορίζονται εντός του Ιανουά¬ 
ριου και ισχύουν για όλο το χρόνο. Σε περίπτωση ουσιώ¬ 
δους μεταβολής των τιμών κατά τη διάρκεια του έτους 
μπορεί με την ίδια διαδικασία να καθοριστούν νέες τιμές. 

Άρθρο 21 

Καταβολή της αποζημίωσης 

1. Οι αποζημιώσεις που καθορίζονται από τις διατάξεις 
του άρθρου 20 καταβάλλονται στους δικαιούχους με κα¬ 
τάθεση στον τραπεζικό τους λογαριασμό. 

Σε περίπτωση αλλαγής του προσώπου που ασκεί την 
κτηνοτροφική εκμετάλλευση δικαιούχος της αποζημίω¬ 
σης είναι εκείνος που ήταν εκμεταλλευτής την ημέρα που 
έγινε η ζημιά. 

2. Στις περιπτώσεις ζημιών, για την κάλυψη των οποίων 
προβλέπεται ότι θα απαιτηθούν χρηματικά ποσά μεγαλύ¬ 
τερα από τα ποσά που έχουν προϋπολογισθεί ετησίως για 
την υποχρεωτική ασφάλιση του ζωικού κεφαλαίου και 
εφόσον δεν προβλέπεται η κάλυψη από αντασφαλιστική 
σύμβαση, μπορεί με απόφαση του Προέδρου του ΕΛ.Γ.Α. 
να χορηγηθεί στους δικαιούχους προκαταβολή έναντι 
της αποζημίωσης που δικαιούνται. 

Είναι δυνατόν επίσης να καθοριστεί διαφορετική προ¬ 
καταβολή κατά ασφαλιζόμενο κίνδυνο ή είδος ζώου. 

3. Εάν στο τέλος της ετήσιας χρήσης το σύνολο των 
αποζημιώσεων που έχουν καταβληθεί είναι μικρότερο του 
ποσού που έχει προϋπολογιστεί για την υποχρεωτική 
ασφάλιση του ζωικού κεφαλαίου, καταβάλλεται στους δι¬ 
καιούχους στους οποίους χορηγήθηκε προκαταβολή 
σύ μφωνα με τα οριζόμενα στην παράγραφο 2 του άρθρου 
αυτού - το υπόλοιπο της αποζημίωσης που δικαιούνται. 

Εάν το υπόλοιπο ποσό δεν επαρκεί για την κάλυψη των 
απαιτήσεων των δικαιούχων, εφαρμόζονται, με απόφαση 
του Δ.Σ. του ΕΛ.Γ.Α., οι διατάξεις του άρθρου 11 του Νό¬ 
μου 1790/88. 

4. Η αξίωση του ασφαλισμένου για λήψη αποζημίωσης 
από τον ΕΛ.Γ.Α. για ζημιές του ζωικού κεφαλαίου, παρα¬ 
γράφεται μετά διετία από την έκδοση της εντολής πλη¬ 
ρωμής. 


ΚΕΦΑΛΑΙΟ Ε' 

Ανάκληση δήλωσης ζημιάς - Ανάκληση αίτησης επανε¬ 
κτίμησης Ατέλειες - Αποζημίωση Οργάνων ασφάλισης 

Άρθρο 22 

Ανάκληση δήλωσης ζημιάς - 
Ανάκληση αίτησης επανεκτίμησης 

1. Ο ασφαλισμένος έχει δικαίωμα να ανακαλέσει τη δή¬ 
λωση ζημιάς που υπέβαλε, σύμφωνα με το άρθρο 13, με 
αίτησή του την οποία πρέπει να υποβάλει στον Ανταπο¬ 
κριτή του ΕΛ.Γ.Α. μέχρι την προηγούμενη ημέρα της εκτί¬ 
μησης ή να δώσει την αίτηση ανάκλησης στον εκτιμητή 
πριν τη διενέργεια της εκτίμησης. 

2. Σε περίπτωση ανάκλησης της δήλωσης ζημιάς ο 
ΕΛ.Γ.Α. δεν προβαίνει στη διενέργεια πραγματογνωμο¬ 
σύνης και ο ασφαλισμένος θεωρείται ότι παραιτήθηκε 
από κάθε δικαίωμα για αποζημίωση. 

3. Ο ασφαλισμένος έχει δικαίωμα να ζητήσει να μη διε- 
νεργηθεί η επανεκτίμηση, υποβάλλοντας σχετική αίτηση 
στον Ανταποκριτή του ΕΛΓΑ μέχρι την προηγούμενη ημέ¬ 
ρα της επανεκτίμησης. Αν η αίτηση ανάκλησης υποβληθεί 
στους επανεκτιμητές, αποφασίζουν για την αποδοχή της 
οι επανεκτιμητές κατά την κρίση τους. 

Άρθρο 23 

Ατέλειες 

1. Με τη διαφύλαξη των διατάξεων του Κανονισμού που 
αναφέρονται στα τέλη εκτίμησης και επανεκτίμησης, όλη 
η διαδικασία που αναφέρεται στον Κανονισμό διεξάγεται 
ατελώς. 

2. Οι ασφαλισμένοι δεν είναι υποχρεωμένοι να καταβά¬ 
λουν καμία αμοιβή ή αποζημίωση σε οποιονδήποτε για 
την ολοκλήρωση της διαδικασίας, από τη σύνταξη της δή¬ 
λωσης ζημιάς μέχρι και την είσπραξη της αποζημίωσης. 

Άρθρο 24 
Έξοδα κίνησης 

και αποζημίωσης οργάνων ασφάλισης 

Τα έξοδα κίνησης και αποζημίωσης των οργάνων ασφά¬ 
λισης καθορίζονται από τις διατάξεις του Κανονισμού κα¬ 
τάστασης προσωπικού του ΕΛ.Γ.Α., από τις σχετικές απο¬ 
φάσεις του Δ.Σ. του ΕΛ.Γ.Α. ή τις συλλογικές συμβάσεις 
που προβλέπονται από το Νόμο 1790/88. 

Άρθρο 25 

Ισχύς του Κανονισμού 

1. Η ασφαλιστική κάλυψη του ζωικού κεφαλαίου από 
τους ασφαλιζόμενους κινδύνους 1) Κεραυνός (γιαάλατα 
ασφαλιζόμενα άμεσα αντικείμενα), 2) «άγρια ζώα» στη 
σταυλισμένη αιγοπροβατοτροφία και Βοοτροφία και 3) 
«παθολογικές καταστάσεις του τοκετού» της σταυλισμέ- 
νης Βοοτροφίας, ισχύει έως τέσσερα χρόνια από την δη¬ 
μοσίευση του παρόντος Κανονισμού στην Εφημερίδατης 
Κυβερνήσεως και όχι πέραν της 8.10.2005. 

2. Η ισχύς του Κανονισμού αυτού αρχίζει από τη δημο¬ 
σίευσή του στην Εφημερίδατης Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Δεκεμβρίου 2003 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




